Uredba Komisije (EGS) št. 2811/86

z dne 11. septembra 1986

o spremembi uredb (EGS) št. 1665/72, (EGS) št. 3083/73, (EGS) št. 1546/75, (EGS) št. 2514/78 in (EGS) št. 1117/79 v delu, ki se nanaša na sektor semen

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], nazadnje spremenjene z Uredbo (EGS) št. 1355/86 [2], in zlasti členov 3(5), 3a(4), 4(2) in 6(5) in (9),

ob upoštevanju Uredbe Sveta (EGS) št. 1676/85 z dne 11. junija 1985 o vrednosti obračunske enote in menjalnih tečajev, ki se uporabljajo za namene skupne kmetijske politike [3], in zlasti člena 5 Uredbe,

ker je Uredba Sveta (EGS) št. 1355/86 spremenila Uredbo (EGS) št. 2358/71, tako da je dodala hibridni sirek za setev k pridelkom, ki jih upravlja skupna ureditev trga za semena, in da je navedeni pridelek vključen v sistem referenčnih cen, ki veljajo za hibridno koruzo;

ker se na podlagi členov 106 in 300 Akta o pristopu iz člena 3 Uredbe (EGS) št. 2358/71 pomoč dodeli za semena, pridelana v Španiji in na Portugalskem; ker bi bilo treba določiti operativni dogodek glede pomoči za tržno leto 1985/86; ker naj bi se 1. marec 1986 upošteval kot dan nastopa operativnega dogodka; ker Uredba Sveta (EGS) št. 465/86 z dne 25. februarja 1986 o določitvi zneskov pomoči za seme, ki se uporablja za Španijo in Portugalsko za tržna leta 1985/86, 1986/87 in 1987/88 [4], ni predvidela pomoči za semena, pridelana na Portugalskem v tržnem letu 1985/86;

ker je bila Uredba Sveta (EGS) št. 1134/68 z dne 30. julija 1968 o izvedbenih predpisih Uredbe (EGS) št. 653/68 o pogojih za spremembo vrednosti obračunske enote, uporabljene v skupni kmetijski politiki [5], razveljavljena z Uredbo (EGS) št. 1675/85;

ker je torej treba spremeniti naslednje uredbe Komisije:

- Uredbo (EGS) št. 1665/72 z dne 28. julija 1972 o podrobnih pravilih za določanje dobavnih cen franko meja in določanje izravnalne dajatve za hibridno koruzo za setev [6];

- Uredbo (EGS) št. 3083/73 z dne 14. novembra 1973 o sporočanju informacij, potrebnih za izvajanje Uredbe (EGS) št. 2358/71 o skupni tržni ureditvi za semena [7], nazadnje spremenjena z Uredbo (EGS) št. 1377/79 [8];

- Uredbo (EGS) št. 1546/75 z dne 18. junija 1975 o določitvi dogodka, s katerim pomoč za semena zapade v plačilo [9];

- Uredbo (EGS) št. 2514/78 z dne 26. oktobra 1978 o registraciji pogodb v državah članicah o razmnoževanju semen v državah nečlanicah [10];

- Uredbo (EGS) št. 1117/79 z dne 6. junija 1979 o določitvi proizvodov v sektorju semen, za katere velja sistem uvoznih dovoljenj [11];

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

1. Uredba (EGS) št. 1665/72 se spremeni:

1.1 V naslovu uredbe se za

"hibridna koruza za setev"

doda:

"in hibridni sirek za setev".

1.2 V členu 4 se za

"hibridna koruza"

doda:

"in hibridni sirek".

2. Uredba (EGS) št. 3083/73 se spremeni:

2.1 V edinem členu se za

"hibridne koruze za setev"

doda:

"in hibridnega sirka za setev".

2.2 V Prilogi se v točki 10 za "hibridna koruza" doda "in za hibridni sirek" ter v točki 11 za "hibridne koruze""in hibridnega sirka".

2.3 V opombi št. 9, prva alinea, se za

"hibridno koruzo"

doda:

"in hibridni sirek".

3. Člen 1 Uredbe (EGS) št. 1546/75 se nadomesti z:

"Člen 1

Šteje se, da dogodek v smislu člena 5 Uredbe (EGS) št. 1676/85, s katerim zapade v plačilo pomoč za semena, nastopi 1. avgusta, ki sledi začetku vsakega tržnega leta. Vendar se za leto 1985/86, v katerem zapade v plačilo pomoč za semena, pridelana v Španiji, šteje, da je dogodek nastopil 1. marca 1986."

.

4. V Prilogi k Uredbi (EGS) št. 2514/78, v točki 7, se doda:

"in hibridni sirek"

.

5. V tabeli iz člena 1 Uredbe (EGS) št. 1117/79 se doda:

"10.07 | C.Sirek: |

| I.Hibridi za setev." |

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. julija 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. septembra 1986

Za Komisijo

Frans Andriessen

Podpredsednik

[1] UL L 246, 5.11.1971, str. 1.

[2] UL L 118, 7.5.1986, str. 1.

[3] UL L 164, 24.6.1985, str. 1.

[4] UL L 53, 1.3.1986, str. 20.

[5] UL L 188, 1.8.1968, str. 1.

[6] UL L 175, 2.8.1972, str. 40.

[7] UL L 314, 15.11.1973, str. 20.

[8] UL L 166, 4.7.1979, str. 6.

[9] UL L 157, 19.6.1975, str. 14.

[10] UL L 301, 28.10.1978, str. 10.

[11] UL L 139, 7.6.1979, str. 11.

--------------------------------------------------